**IONTOFORESE – BEHANDLING AV HYPERHIDROSE (OVERDREVEN SVETTE)**

Iontoforese-behandling gis til pasienter med overdreven svetting i hender, føtter (og armhuler). Behandlingen innebærer bruk av svak elektrisk strøm som tilføres huden på hender og/eller føtter i vannfylte kar (ved behandling av armhuler brukes det fuktige pads som ligger i armhulene under behandlingstiden).

**Behandlingen kan ikke gis:**Ved graviditet
Om du har innlagt pacemaker eller leddimplantat av metall
Har hjertearytmi
Har store sår

**Behandlingsintervall**:
Behandlingen bør utføres en gang per dag i begynnelsen så sant det er mulig.

Varighet på behandlingen er 15 min.

Det er vanligvis nødvendig med 10-15 behandlinger før normalt svettenivå er oppnådd og hudens fuktighetsnivå er normalisert.
Intervallene mellom behandlingene skal etter 10-15 behandlinger forlenges til f.eks. annenhver dag første uke, hver tredje dag andre uken osv. til det er kun én behandling pr. uke.

**Før behandling:**Fjern alle smykker av metall på hender og/eller føtter. Også klokker.
Vask hendene/føttene for å fjerne evt. rester av tidligere påført krem
Dersom det er små sår på håndflater, rundt neglebånd, under føttene må det påføres vaselin eller fettholdig krem før behandlingsstart.
 **Behandling**:
Hender og/eller føtter plasseres i de vannfylte karene.
Nedtelling av tid vil starte.
Strømstyrken økes gradvis under behandlingen (gjøres av helsepersonell).
Ved smerter i form av stikking eller brenning skal strømstyrken reduseres (dette vil hjelpepersonellet gjøre) til smerten avtar. *Unngå direkte kontakt med metallplatene. Det kan gi forbrenninger.*Etter endt behandlingstid vil det stå på apparatet at hender/føtter kan fjernes.
Hendene og føttene kan tas ut av behandlingskarene uten at det utgjør noen fare. Du kan kjenne et svakt støt, men det er ufarlig.

**Bivirkninger:**
Det er lite bivirkninger med behandlingen. Noen rødhet på hvor vannkanten var kan forekomme. Dette går som regel over etter ca. 1 time. En kan også få litt tørr og sprukken hud. Dette bedres med bruk av fuktighetskrem.